Εθνική Αρχή Ανώτατης Εκπαίδευσης

H Εθνική Αρχή Ανώτατης Εκπαίδευσης (συντομογραφία: ) ιδρύθηκε με τον Ν. 4653/2020 αντικαθιστώντας την , η οποία λειτουργούσε από το 2005 ως ανεξάρτητη αρχή με αποστολή την διασφάλιση της ποιότητας στην ελληνική ανώτατη εκπαίδευση. Εδρεύει στην Αθήνα.. Άρθρ. 10, παρ. 1. . 

Η ΕΘΑΑΕ έχει διοικητική αυτοτέλεια και εποπτεύεται από τον Υπουργό Παιδείας και Θρησκευμάτων και Αθλητισμού για την νομιμότητα των πράξεών της.

Η ΕΘΑΑΕ είναι μέλος του Ευρωπαϊκού Μητρώου Αρχών Διασφάλισης Ποιότητας () από το 2015.

 Αποστολή και αρμοδιότητες 

Αποστολή της ΕΘΑΑΕ είναι η διασφάλιση υψηλής ποιότητας στην ανώτατη εκπαίδευση. Οι δύο βασικοί άξονες λειτουργίας της ΕΘΑΑΕ για την εκπλήρωση της αποστολής της είναι η συμβολή στη διαμόρφωση και την υλοποίηση της εθνικής στρατηγικής για την ανώτατη εκπαίδευση και στην κατανομή της επιχορήγησης των ελληνικών Ανώτατων Εκπαιδευτικών Ιδρυμάτων, καθώς και η τακτική αξιολόγηση και πιστοποίηση της ποιότητας της λειτουργίας των .

Στο πλαίσιο της αποστολής της η ΕΘΑΑΕ έχει τις ακόλουθες βασικές αρμοδιότητες:

 Εισηγείται στον Υπουργό Παιδείας και Θρησκευμάτων το πρόγραμμα εθνικής στρατηγικής για την Ανώτατη Εκπαίδευση.
 Εισηγείται στον Υπουργό Παιδείας και Θρησκευμάτων τις προγραμματικές συμφωνίες του ΥΠΑΙΘ με τα ΑΕΙ.
 Εισηγείται στον Υπουργό Παιδείας και Θρησκευμάτων την ίδρυση, κατάργηση, κατάτμηση, συγχώνευση και μετονομασία των ΑΕΙ και των ακαδημαϊκών μονάδων τους.
 Εισηγείται στον Υπουργό Παιδείας και Θρησκευμάτων μέτρα και προτάσεις για την διαρκή διασφάλιση ποιότητας στην Ανώτατη Εκπαίδευση και την ενίσχυση της διεθνοποίησης των ΑΕΙ.
 Εισηγείται στον Υπουργό Παιδείας και Θρησκευμάτων την κατανομή του ετήσιου προϋπολογισμού επιχορηγήσεων στα ΑΕΙ βάσει δεικτών ποιότητας των Ιδρυμάτων, καθώς και την κατανομή των θέσεων του προσωπικού στα ΑΕΙ.
 Μέσω ολοκληρωμένου πληροφοριακού συστήματος συλλέγει συστηματικά, επεξεργάζεται και αναλύει ποσοτικά στοιχεία από τα Ιδρύματα και τις ακαδημαϊκές μονάδες, τα οποία είναι απαραίτητα για την άσκηση των αρμοδιοτήτων της.
 Μέσω ολοκληρωμένου πληροφοριακού συστήματος παράγει δείκτες ποιότητας για τα Ιδρύματα και τις ακαδημαϊκές μονάδες τους.
 Παρακολουθεί συστηματικά την πορεία μετάβασης των αποφοίτων των ΑΕΙ στην αγορά εργασίας.
 Εκπονεί έρευνες και μελέτες σχετικές με την αποστολή και τις αρμοδιότητές της.
 Εκδίδει Οδηγό Πιστοποίησης με οδηγίες σχετικά με την εφαρμογή των διαδικασιών διασφάλισης ποιότητας στα ΑΕΙ.
 Διαμορφώνει, οργανώνει, εξειδικεύει, τυποποιεί και δημοσιοποιεί τις σχετικές διαδικασίες, κριτήρια και δείκτες, στο πλαίσιο ιδίως των ευρωπαϊκών προτύπων και κατευθυντήριων οδηγιών του Ευρωπαϊκού Χώρου Ανώτατης Εκπαίδευσης.
 Υποστηρίζει τα Ιδρύματα και τις ακαδημαϊκές και διοικητικές μονάδες τους στον σχεδιασμό των διαδικασιών διασφάλισης ποιότητας.
 Τηρεί Μητρώο Ανεξάρτητων Εμπειρογνωμόνων και Μητρώο Φοιτητών, από τα οποία συγκροτούνται οι Επιτροπές Εξωτερικής Αξιολόγησης και Πιστοποίησης των ΑΕΙ και των Προγραμμάτων Σπουδών τους.
 Προγραμματίζει, οργανώνει και συντονίζει την περιοδική διαδικασία της πιστοποίησης των ΕΣΔΠ και των ΠΣ των ΑΕΙ από επιτροπές εμπειρογνωμόνων.
 Εκδίδει αποφάσεις χορήγησης πιστοποίησης στα ΕΣΔΠ και τα ΠΣ των ΑΕΙ.

 Οργανωτική δομή 
Η οργανωτική δομή της Εθνικής Αρχής Ανώτατης Εκπαίδευσης είναι η εξής:

 ΕΘΑΑΕ
 ΑΣΥ
 ΣΑΠ
 Κέντρο Μελετών και Ερευνών
 Διεύθυνση Διασφάλισης και Πιστοποίησης της Ποιότητας
 Διεύθυνση Στρατηγικού Σχεδιασμού και Χρηματοδότησης
 Διεύθυνση Πληροφοριακών Συστημάτων και Τεκμηρίωσης
 Διεύθυνση Διοικητικής και Οικονομικής Υποστήριξης.

 Ανώτατο Συμβούλιο 
Το ανώτατο διοικητικό όργανο της ΕΘΑΑΕ είναι το Ανώτατο Συμβούλιο (ΑΣΥ), το οποίο αποτελείται από τον Πρόεδρο, τον Αντιπρόεδρο και τρία μέλη, καθηγητές πρώτης βαθμίδας, εν ενεργεία ή αφυπηρετήσαντες, σε ελληνικά ΑΕΙ ή καθηγητές, εν ενεργεία ή αφυπηρετήσαντες, σε ανώτατα εκπαιδευτικά ιδρύματα του εξωτερικού.

Είναι υπεύθυνο για το συντονισμό όλων των δράσεων της Αρχής, που είναι αναγκαίες για την επίτευξη των στόχων και της αποστολής της. Ορίζει το πλαίσιο, τους στόχους, τα κριτήρια, τις διαδικασίες και τις μεθόδους διεκπεραίωσης των αρμοδιοτήτων των υπηρεσιών διοικητικής και επιστημονικής υποστήριξης της Αρχής. Τα μέλη του ΑΣΥ έχουν 5ετή θητεία.
+ Ανώτατο Συμβούλιο (ΑΣΥ) ΙδιότηταΟνοματεπώνυμοΠρόεδρος της ΑρχήςΠερικλής ΜήτκαςΑντιπρόεδρος Χρύσα ΚουβελιώτουΜέλοςΆγγελος ΧανιώτηςΜέλοςΣπύρος ΑναστασιάδηςΜέλοςΕυγενία Μπεζιρτζόγλου 

 Πρόεδρος 
Ο Πρόεδρος της ΕΘΑΑΕ έχει τη γενική εποπτεία για την επίτευξη των στόχων και της αποστολής της και ασκεί, ιδίως, τις ακόλουθες αρμοδιότητες: α) εκπροσωπεί την ΕΘΑΑΕ δικαστικώς και εξωδίκως, β) συγκαλεί το Ανώτατο Συμβούλιο και το ΣΑΠ και προεδρεύει στις συνεδριάσεις τους, γ) καταρτίζει την ημερήσια διάταξη του Ανώτατου Συμβουλίου και του ΣΑΠ, δ) επιβλέπει την πορεία εκτέλεσης των αποφάσεων και του συνολικού έργου της ΕΘΑΑΕ, ε) έχει την ευθύνη των διαδικασιών για την ανάδειξη των μελών του Ανώτατου Συμβουλίου και του ΣΑΠ και στ) διορίζει τα μέλη του ΣΑΠ, τον Γενικό Διευθυντή και το λοιπό προσωπικό της ΕΘΑΑΕ.

Ορίζεται κατόπιν πρότασης του Υπουργικού Συμβουλίου, η οποία διαμορφώνεται με εισήγηση του Υπουργού Παιδείας και Θρησκευμάτων, και εγκρίνεται με απόφαση της Ειδικής Μόνιμης Επιτροπής Θεσμών και Διαφάνειας της Βουλής. Έχει 4ετή θητεία.

 Αντιπρόεδρος 
Ο Αντιπρόεδρος της ΕΘΑΑΕ, έχει 4ετή θητεία και επιλέγεται μεταξύ των μελών του ΑΣΥ κατόπιν ψηφοφορίας, η οποία διεξάγεται κατά την πρώτη συνεδρίασή του.

 Συμβούλιο Αξιολόγησης και Πιστοποίησης (ΣΑΠ) 
Στην ΕΘΑΑΕ λειτουργεί επίσης το Συμβούλιο Αξιολόγησης και Πιστοποίησης (ΣΑΠ), το οποίο αποτελείται από τον Πρόεδρο του Ανώτατου Συμβουλίου ως Πρόεδρο, οκτώ μέλη διδακτικού προσωπικού (ΔΕΠ) των ΑΕΙ, εκ των οποίων επιλέγεται ο Αντιπρόεδρος του ΣΑΠ, έναν εκπρόσωπο του Τεχνικού, του Γεωτεχνικού και του Οικονομικού Επιμελητηρίου Ελλάδας και έναν εκπρόσωπο των φοιτητών προερχόμενο από το Μητρώο Φοιτητών, που τηρεί η ΕΘΑΑΕ.

Τα μέλη ΔΕΠ του ΣΑΠ είναι καθηγητές πρώτης βαθμίδας, εν ενεργεία ή αφυπηρετήσαντες, σε ελληνικά ΑΕΙ ή καθηγητές, εν ενεργεία ή αφυπηρετήσαντες, σε ανώτατα εκπαιδευτικά ιδρύματα του εξωτερικού, με εξειδίκευση στα παρακάτω γνωστικά πεδία:
α) Ανθρωπιστικών Επιστημών ή Καλών Τεχνών, β) Νομικών ή Πολιτικών Επιστημών, γ) Οικονομικών ή Κοινωνικών Επιστημών, δ) Επιστημών Υγείας ή Βιολογίας, ε) Επιστημών Περιβάλλοντος, Αγροτοδιατροφικών ή Γεωτεχνικών Επιστημών, στ) Μηχανικών, ζ) Επιστήμης Πληροφορικής, η) Φυσικών Επιστημών ή Μαθηματικών.
+ Συμβούλιο Αξιολόγησης και Πιστοποίησης (ΣΑΠ) ΙδιότηταΟνοματεπώνυμοΠρόεδρος της ΑρχήςΠερικλής ΜήτκαςΑντιπρόεδροςΖωή ΛυγερούΜέλοςΕμμανουήλ Γιακουμάκης ΜέλοςΖωή Γαβριηλίδου ΜέλοςΓεώργιος-Ιωάννης Νυχάς ΜέλοςΑριάδνη Στογιαννίδου ΜέλοςΔημήτριος Τσαμάκης ΜέλοςΑικατερίνη Φουντεδάκη ΜέλοςΒασίλειος Χαρμανδάρης ΜέλοςΔρ. Βασίλειος Μπαρδάκης ΜέλοςΒασιλεία Μαντινίδη 

Κέντρο Μελετών και Ερευνών
Για τη λειτουργία της, η ΕΘΑΑΕ υποστηρίζεται από το Κέντρο Μελετών και Ερευνών (πρώην Διοικητική και Επιστημονική Υπηρεσία), το οποίο λειτουργεί σε επίπεδο Διεύθυνσης. Σε αυτό προΐσταται ο Γενικός Διευθυντής, ο οποίος διορίζεται για τετραετή θητεία με απόφαση του Προέδρου της ΕΘΑΑΕ ύστερα από έγκριση της Επιτροπής της ΠΥΣ 33/2006, όπως ισχύει.

Διαρθρώνεται στις ακόλουθες υπηρεσιακές μονάδες:

 Διεύθυνση Διασφάλισης και Πιστοποίησης της Ποιότητας
 Διεύθυνση Στρατηγικού Σχεδιασμού και Χρηματοδότησης
 Διεύθυνση Πληροφοριακών Συστημάτων και Τεκμηρίωσης
 Διεύθυνση Διοικητικής και Οικονομικής Υποστήριξης

Το Κέντρο Μελετών και Ερευνών συγκεντρώνει στοιχεία, τηρεί βάσεις δεδομένων, διεξάγει έρευνες, εκπονεί μελέτες, δημοσιεύει εκθέσεις και οργανώνει επιστημονικές ημερίδες και διεθνή συνέδρια για θέματα σχετικά με την αποστολή της ΕΘΑΑΕ. Συντάσσει επίσης και υποβάλλει προς έγκριση στο Ανώτατο Συμβούλιο της ΕΘΑΑΕ την ετήσια Έκθεση για την Ποιότητα της Ανώτατης Εκπαίδευσης, η οποία υποβάλλεται στη συνέχεια στον Προέδρο της Βουλής και τον Υπουργό Παιδείας και Θρησκευμάτων.

 Ιστορία 
 Διάστημα  Ονομασία  2005 -2011  Αρχή Διασφάλισης της Ποιότητας στην Ανώτατη Εκπαίδευση (ΑΔΙΠ)2012-2019Αρχή Διασφάλισης και Πιστοποίησης της Ποιότητας στην Ανώτατη Εκπαίδευση (ΑΔΙΠ) 2020 - Σήμερα  Εθνική Αρχή Ανώτατης Εκπαίδευσης (ΕΘΑΑΕ)

Διατελέσαντες Πρόεδροι 
ΌνομαΈναρξη θητείαςΛήξη θητείαςΑρχή Διασφάλισης της Ποιότητας στην Ανώτατη Εκπαίδευση (2005-2019)Σπυρίδων Αμούργης6 Φεβρουαρίου 200617 Ιανουαρίου 2012Κωνσταντίνος Μέμος (Αναπλ. Προέδρου)18 Ιανουαρίου 201217 Απριλίου 2012Ευάγγελος Κουφουδάκης - Πετρούσης9 Οκτωβρίου 201215 Σεπτεμβρίου 2014Κλεομένης Οικονόμου (Αναπλ. Προέδρου)16 Σεπτεμβρίου 201410 Δεκεμβρίου 2014Νικολέτα Παϊσίδου11 Δεκεμβρίου 20145 Ιανουαρίου 2019Παντελής Κυπριανός21 Νοεμβρίου 20195 Ιανουαρίου 2020Εθνική Αρχή Ανώτατης Εκπαίδευσης (2020 - Σήμερα)Περικλής ΜήτκαςΑπρίλιος 2020Εν ενεργεία

Εξωτερικοί Σύνδεσμοι
Ιστοσελίδα Εθνικής Αρχής Ανώτατης Εκπαίδευσης

 Σημειώσεις 

Παραπομπές

Κατηγορία:Υπουργείο Παιδείας και Θρησκευμάτων (Ελλάδα)
Κατηγορία:Ανεξάρτητες Διοικητικές Αρχές
Κατηγορία:Ανώτατη Εκπαίδευση